重質不重量 輝哥半冷馬要留神
2024年04月23日 14:00
東網電視
更多新聞短片
輝哥明晚出兩件都有半冷賠率。
姚本輝馬房在4月份嘅成績未算十分標青,頭馬只有3W,只不過數量唔夠多啫,質量卻是令人滿意,剛啱「常拼常勇」加隻「自然力量」埋Q派成千元已夠和味,明晚賽事會唔會斬多幾兩?睇吓今朝練者出現搏殺動態就知攻勢陸續有嚟。
姚廐全晚派2駒上陣,第3場五班1200米的「鑽石寶寶」及第8場四班1200米「上校」,朝早7時30分,兩賽駒一先一後到內圈踱步加課,輝哥由馬房踩車出到機坪欄邊位,目光一直監視住馬匹熱身過程,之後再出烽火台繼續督操,鏡頭吸引。
「鑽石寶寶」在最近4仗均有接近表現,但全部排大外檔起步阻礙發揮,運氣的確唔夠,難得今鋪抽得5檔好位,不拚還待何時!「上校」續配巫顯東主轡,與上季689場次贏馬同一模式,排1檔可望直領到底過終點。